Gidauniyar Alexander von Humboldt
Gidauniyar Alexander von Humboldt ( harshen Jamus   ) wata gidauniya ce da gwamnatin Tarayyar Jamus ta kafa da kuma Ofishin Harkokin Waje na Tarayya, da Ma'aikatar Ilimi da Bincike ta Tarayya, da Ma'aikatar Harkokin Tattalin Arziki da Ci Gaban Tarayya da sauran abokan tarayya na kasa da na waje; gidauniyar na bunkasa haɗin gwiwar ilimi na duniya tsakanin ƙwararrun masana kimiyya da masana daga Jamus da kuma kasashen ketare.

Bayani 
Kowace shekara, Gidauniyar tana ba da tallafi na bincike sama da 700 na gasa da kyaututtuka, musamman zuwa ga masana kimiyya daga kimiyyar halitta (har da lissafi ) da nazarin mutane. Gidauniyar tana baiwa masana da manazarta daga ko'ina a fadin duniya damar zuwa kasar Jamus don yin aiki a kan bincike da suka zaɓa da kansu tare da masaukan baki da kuma abokin hulda. Bugu da ƙari, Gidauniyar tana ba da tallafi ga malaman Jamus ta hanyar Feodor Lynen Fellowships don zuwa ko'ina fadin duniya don yin aiki kan bincike tare da daukan nauyin masaukinsu da kuma abokin haɗin gwiwa, wanda kila suna da alaka da gidauniyar ta Alexander von Humboldt. Waɗannan Gidauniyar ta hada da kyaututtuka na musamman da dama da suka hada d, irin su, Humboldt Professorships da Sofia Kovalevskaya Awards. Ana daukan ma'abota nasara da kyaututtuka daga Gidauniyar a matsayin kyaututtuka mafi girma  masu karimci a Jamus; Kungiyar tsofaffin ɗalibanta na daga cikin abin alfaharinta na musamman, wacce ta ƙunshi ma'abota kyautar Humbolt (wanda ake yiwa lakabi da Humboldtians) sama da mutum 26,000 a ƙasashe daban-daban sama da kasashe 140 - ciki har da masu lamabar yabo na Nobel Laureates guda 57. 

A cikin shekara ta 2016 Gidauniyar ta taimaka kafa cibiyar sadarwa ta Sashen Scholars at Risk (SAR), ƙungiyar cibiyoyin bincike, jami'o'i, da ƙungiyoyin kimiyya waɗanda suka himmatu don tallafawa masu ilimin haɗari da haɓaka 'yancin ilimi. 

An fara kafa gidauniyar ne a birnin Berlin a shekara ta 1860 domin ba wa masana kimiyyar Jamus goyon baya don yin bincike a wasu ƙasashe. A cikin shekara ta 1923, lokacin da hauhawar farashin kaya ke gurgunta yawancin tattalin arzikin Jamhuriyar Weimar, Gidauniyar ta daina aiki saboda matsalolin babban birnin. Reich na Jamus ya sake kafa shi a cikin 1925, kodayake sabon kudirinta shine jawo hankali da tallafawa ƙwararrun ɗalibai Jamusawa daga wasu ƙasashe don yin karatu da bincike a Jamus. Rushewar daular Jamus a shekarar 1945 ta jawo sanadiyyar rufe Gidauniyar a karo na biyu, har sai da aka sake kafa ta a Bonn-Bad Godesberg a ranar 10 ga Disamba, 1953, tare da sabon Shugaba, mashahurin masanin kimiyyar lissafi Werner Heisenberg, da sabon buri "don bada tallafi ga malaman jami'o'i na ƙasashen waje, ba tare da la'akari da jinsi, launin fata, addini, ko akida ba, don ba su damar ci gaba da horar da su ta hanyar ziyarar karatu zuwa Jamus".

Duba kuma 

 Alexander von Humboldt asalin
 Kyautar Humboldt (Kyautar Bincike ta Humboldt)
 Kyautar Bincike na Max Planck-Humboldt
 Sofia Kovalevskaya lambar yabo

Manazarta

Hanyoyin haɗi na waje 

 
 Sofia Kovalevskaya lambar yabo

Alexander von Humboldt
Kungiyoyi dake zaune a Bonn
Kungiyoyin kimiyya na kasar Jamus
Gidauniyar bincike na kimiyya